open-index/open-wikipedia-markdown huggingface dataset:
পারভানেহ এতেমাদি

**পারভানেহ এতেমাদি** (; ২৫ ফেব্রুয়ারী ১৯৪৮ – ২১ মার্চ ২০২৫) ছিলেন একজন ইরানি দৃশ্যকলা শিল্পী যিনি একজন চিত্রশিল্পী, ড্রাফটসপারসন, প্রিন্টমেকার এবং কোলাজ শিল্পী হিসেবে কাজ করতেন। তিনি মূলত সিমেন্টের ভিত্তির ওপর আঁকা তাঁর স্থিরচিত্রের জন্য পরিচিত ছিলেন। এতেমাদি ইরান এবং আন্তর্জাতিক পরিমণ্ডলে একজন খ্যাতিমান নারী শিল্পী ছিলেন। 

## জীবন এবং কর্মজীবন
পারভানেহ এতেমাদি ১৯৪৮ সালের ২৫শে ফেব্রুয়ারি তেহরানে জন্মগ্রহণ করেন এবং তিনি ইরানের দক্ষিণ খোরাসান প্রদেশের বিরজান্দে বড় হয়ে ওঠেন।

তিনি তেহরান বিশ্ববিদ্যালয়ে চারুকলা কলেজে পড়াশোনা করেন, কিন্তু স্নাতক হননি। বাহমান মোহাসেস তাঁর চিত্রকলায় পরামর্শদাতা হিসেবে কাজ করেছেন, এবং তাঁকে বাহমানের একমাত্র সরাসরি ছাত্রী হিসেবে বিবেচনা করা হয়।

১৯৬৯ সালে তেহরানের  এতেমাদির প্রথম একক প্রদর্শনী করেছিল; এবং ১৯৬৭ থেকে ১৯৭৭ সালের মধ্যে, তিনি নিয়মিতভাবে আধুনিকতাবাদ আন্দোলনে কাজ করা অন্যান্য শিল্পীদের সাথে সেখানে তাঁর কাজ প্রদর্শন করতেন। তিনি প্রকাশ্যে বলেছিলেন যে তিনি 'নারী শিল্পী' বা 'নারীবাদী শিল্পী' হিসেবে চিহ্নিত হতে পছন্দ করেন না এবং বিশ্বাস করতেন যে তাঁর কাজ "কবিতার যন্ত্রণা এবং উচ্ছ্বাসের" সাথে বেশি অনুরণিত হয়। ২০১৯ সালে, তেহরানের তারাহান আজাদ গ্যালারিতে তাঁর কাজের একটি স্মৃতি চারণ প্রদর্শনী অনুষ্ঠিত হয়।

টারলান রাফি লিখিত*"গুড মর্নিং...* *গুড নাইট"* *সিনকুয়ে আর্টিস্টে ই উনা কিউরাত্রিস দাল'ইরান* (ইরান থেকে পাঁচজন নারী শিল্পী এবং একজন নারী কিউরেটর) বইটিতে, ইরানি কিউরেটর টারলান রাফি শিল্পী এতেমাদির শৈল্পিক যাত্রার একটি বিস্তারিত অন্বেষণ তুলে ধরেছেন। তিনি এতেমাদির বিখ্যাত "সিমেন্টের কাজ" সম্পর্কে গভীরভাবে আলোচনা করেছেন। এই কাজগুলি শিল্পীর ব্যক্তিগত অভিজ্ঞতা এবং পারিপার্শ্বিকতাকে কিভাবে প্রতিফলিত করেছে তা তুলে ধরা হয়েছে। রাফি ইরানের একজন মহিলা শিল্পী হিসেবে এতেমাদির অনন্য দৃষ্টিভঙ্গির ওপর জোর দিয়েছেন, পুরুষ প্রতিপক্ষের সাথে তুলনা না করেই নিজের বিশ্বকে প্রামাণিকভাবে চিত্রিত করার ক্ষেত্রে তাঁর দক্ষতার কথা উল্লেখ করেছেন:"১৯৪৭ সালে তেহরানে জন্মগ্রহণকারী পারভানেহ এতেমাদি একজন উজ্জ্বল ইরানি শিল্পী যিনি তাঁর অন্তরঙ্গ, আত্মজীবনীমূলক কাজের জন্য পরিচিত। তাঁর বিখ্যাত 'সিমেন্টের কাজ' - সিমেন্ট-প্রলিপ্ত প্যানেলে খোদাই করা নগ্নতা এবং স্থির জীবন - একটি গভীর নারীত্বপূর্ণ দৃষ্টিভঙ্গির প্রতীক যা বিপ্লব-পূর্ব ইরানের পুরুষ-শাসিত শিল্প দৃশ্যকে অস্বীকার করেছিল। পুরুষ সমবয়সীদের সাথে তুলনা এড়িয়ে, এতেমাদির শিল্প নারীত্ব, স্মৃতি এবং ঘরোয়া স্থানের আজীবন অন্বেষণকে প্রতিফলিত করে। তাঁর বিপ্লব-পরবর্তী কোলাজ এবং অঙ্কন, প্রায়শই ব্যক্তিগত ছবিকে অন্তর্ভুক্ত করেছে, একটি স্মৃতিকাতর কিন্তু সমালোচনামূলক দৃষ্টিভঙ্গি জাগিয়ে তুলেছে।"এতেমাদি আট মাস ধরে বাহমান কিয়ারোস্তামির ক্যামেরার সামনে বসেছিলেন, তাঁর ওপর একটি তথ্যচিত্র তৈরি হয়েছিল, যার নাম ছিল *পারভানেহ* (২০২০)। তাঁর কাজ লন্ডনের ব্রিটিশ মিউজিয়ামে এবং প্যারিসের সেন্টার পম্পিডোর পাবলিক মিউজিয়ামের সংগ্রহে রয়েছে।

এতেমাদি ২০২৫ সালের ২১শে মার্চ ৭৭ বছর বয়সে মারা যান।

## আরও দেখুন

* ইরানি নারী শিল্পীদের তালিকা

## তথ্যসূত্র

## বহিঃসংযোগ

* 

বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরানি নারী শিল্পী
বিষয়শ্রেণী:২১শ শতাব্দীর ইরানি চিত্রশিল্পী
বিষয়শ্রেণী:২০শ শতাব্দীর ইরানি চিত্রশিল্পী
বিষয়শ্রেণী:২০২৫-এ মৃত্যু
বিষয়শ্রেণী:১৯৪৮-এ জন্ম
গোলনাজ ফাতি

**গোলনাজ ফাতি** (জন্ম ১৯৭২) একজন ইরানি সমসাময়িক শিল্পী, যিনি হুরুফিয়া ঐতিহ্যে তাঁর শিল্পকর্মের জন্য বিখ্যাত।

## জীবন এবং কর্মজীবন
গোলনাজ তেহরানে জন্মগ্রহণ করেন এবং ইসলামিক আজাদ বিশ্ববিদ্যালয় থেকে গ্রাফিক ডিজাইন নিয়ে পড়াশোনা করেন। তিনি ১৯৯৫ সালে বিএ ডিগ্রি অর্জন করেন। পরবর্তীতে তিনি ঐতিহ্যবাহী ফার্সি ক্যালিগ্রাফি নিয়ে পড়াশোনা করেন এবং ইরানিয়ান সোসাইটি অফ ক্যালিগ্রাফি থেকে ডিপ্লোমা অর্জন করেন। গোলনাজ ১৯৯৫ সালে ইরানিয়ান সোসাইটি অফ ক্যালিগ্রাফি কর্তৃক সেরা মহিলা ক্যালিগ্রাফিস্ট নির্বাচিত হন।

গোলনাজ ঐতিহ্যবাহী ক্যালিগ্রাফির অনুশীলন থেকে উদ্ভূত তাঁর নিজস্ব বিমূর্ত শৈলী তৈরি করেছেন। ঐতিহ্যবাহী ক্যালিগ্রাফির বিপরীতে, তাঁর চিত্রকলায় শক্তিশালী তুলির টান এবং প্রাণবন্ত রঙ রয়েছে।  তাঁর কাজে আরবি অক্ষর অন্তর্ভুক্ত থাকলেও, গোলনাজ চান এটিকে পাঠ্যের পরিবর্তে বিমূর্ত চিত্র হিসাবে দেখা হোক। বিমূর্ত নকশায় ক্যালিগ্রাফির ব্যবহার অব্যাহত রাখার জন্য, তাঁকে বৃহত্তর, হুরুফিয়া শিল্প আন্দোলনের অংশ হিসাবে দেখা হয়। শিল্প ইতিহাসবিদ, রোজ ইসা, তাঁর কাজকে তৃতীয় প্রজন্মের হুরিফিয়া শিল্পীর কাজ হিসাবে বর্ণনা করেছেন।

তাঁর কাজ লন্ডন, নিউ ইয়র্ক সিটি, সাংহাই, হংকং, সিঙ্গাপুর, দুবাই, দোহা, মানামা, কুয়েত সিটি এবং বৈরুতে একক প্রদর্শনীতে প্রদর্শিত হয়েছে। তাঁর কাজ ব্রিটিশ মিউজিয়াম এবং মেট্রোপলিটন মিউজিয়াম অফ আর্টের সংগ্রহে অন্তর্ভুক্ত রয়েছে। 

## আরও দেখুন

* ইরানি শিল্প
* ইসলামী শিল্প
* ইসলামিক ক্যালিগ্রাফি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিটা ফায়াজি

**বিটা ফায়াজি** (জন্ম ১৯৬২ তেহরান; ) একজন ইরানি দৃশ্যকলা শিল্পী এবং এই ক্ষেত্রে ইরানের পাবলিক আর্ট প্রকল্পের একজন  অগ্রণী ব্যক্তি। তিনি তাঁর বৃহৎ পরিসরের নাট্যধর্মী কাজের জন্য পরিচিত। ফায়াজি তেহরানের একটি বেসরকারি স্টুডিওতে থাকেন এবং শিক্ষা প্রদান করেন।

## জীবনী
সিরামিক এবং ভাস্কর্যের ক্ষেত্রে ফায়াজির ১৫ বছরেরও বেশি সময় ধরে কাজের অভিজ্ঞতা রয়েছে, তাঁর বেশিরভাগ কাজ তাঁর বিষয়বস্তুর কারণে "তমসাচ্ছন্ন সিরামিক" হিসাবে শ্রেণীবদ্ধ করা হয়েছে। তিনি সাত বছর ইংল্যান্ডে বসবাস করেন এবং ১৯৮০ সালে ইরানে ফিরে আসেন।

তিনি ২০০৫ সালে ৫১তম ভেনিস দ্বি-বার্ষিকের ইরানি প্যাভিলিয়নে অংশগ্রহণ করেছিলেন। তিনি বিভিন্ন স্থানে নিজের কাজের প্রদর্শনী করেছেন। সেগুলির মধ্যে রয়েছে প্যারিসের এস্পেস লুই ভিটন (২০০৮ এবং ২০১০), ফ্রেইবার্গের আধুনিক শিল্প জাদুঘর (২০০৭) এবং বার্লিনের পেরগামন জাদুঘর (২০০৮)। তিনি প্যারিসের থাডিয়াস রোপাক গ্যালারিতে  দুটি দলগত প্রদর্শনীতে অংশ নিয়েছেন, যার মধ্যে উল্লেখযোগ্য হলো ২০১০ সালে রামিন এবং রোকনি হায়রিজাদের সাথে 'বি ক্রাউনড উইথ লরেল ইন অবলিভিয়ন'   এবং ২০০৭ সালে **<nowiki/>'<nowiki/>**স্টক এক্সচেঞ্জ অফ ভিশনস**<nowiki/>**'  প্রকল্প।

## আরও দেখুন

* ইরানে আধুনিক ও সমসাময়িক শিল্পকলা
* ইরানি নারী শিল্পীদের তালিকা

## তথ্যসূত্র

বিষয়শ্রেণী:ইরানি ভাস্কর
বিষয়শ্রেণী:২০শ শতাব্দীর ইরানি নারী শিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
চরফ্যাশন কেন্দ্রীয় খাসমহল মসজিদ

**চরফ্যাশন কেন্দ্রীয় খাসমহল মসজিদ** বাংলাদেশের চরফ্যাশন পৌর এলাকায় অবস্থিত,  চরফ্যাশন উপজেলার কেন্দ্রিয় মসজিদ। উপজেলার কলেজ সড়কে চরফ্যাশন মিনি স্টেডিয়াম ও জ্যাকব টাওয়ারের মাঝে অবস্থিত। আধুনিক স্থাপত্যশৈলীতে সিরামিক ইট দিয়ে নির্মিত স্থাপনাটির ধারণক্ষমতা প্রায় ৪৫০০। জ্যাকব টাওয়ারের ২৫ শতাংশ আয় দিয়ে, চরফ্যাশন পৌরসভা মসজিদটির রক্ষণাবেক্ষণ ও পরিচালনা করে। 

২০১৮ সালে খাসমহল মসজিদের নির্মাণ শুরু হয়। ২৫ কোটি টাকা ব্যয়ে মসজিদের নির্মাণ সম্পূর্ণ করতে ৫ বছর লাগে। মোট খরচের মধ্যে ১০ কোটি টাকা চরফ্যাশন পৌরসভা সরবরাহ করে। ২০২৩ সালের ২০ অক্টোবর মসজিদের আনুষ্ঠানিক উদ্বোধন করা হয়।

## বিবরণ
খাসমহল মসজিদ, কামরুজ্জামান লিটনের নকশায় নির্মিত ভূগর্ভস্থ মেঝেসহ একটি চারতলা ভবন, যার মোট আয়তন ৫৩ হাজার ২০০ বর্গফুট। জ্যাকব টাওয়ারের চুড়া থেকে এটির আযান প্রচার হয়। এটি এক গম্বুজ বিশিষ্ঠ মসজিদ, গম্বুজের নকশা মাকড়সা আকৃতির। মসজিদের মূল প্রবেশপথ শ্বেত পাথরের দীর্ঘ লম্বা সুউচ্চ ধাপের সিঁড়ি দিয়ে যুক্ত। মসজিদের নকশায় নান্দনিকতা প্রকাশে অভ্যন্তরে-বাইরে এলইডি বাতি দিয়ে আলোকসজ্জা এবং চৌহদ্দিতে ফোয়ারা, ফুলের বাগান ও পায়ে চলার পথ রাখা হয়েছে। 

মূল প্রার্থনাকক্ষটি সালাত আদায়ের সময়, সবমিলিয়ে প্রায় ৪৫০০ মুসলিম ধারণের উপযুক্ত। নারীদের জন্য পৃথক প্রবেশপথসহ আলাদা প্রার্থনাকক্ষ রাখা হয়েছে, যেখানে ৫০০ জন সালাত আদায় করতে পারেন। একসাথে ২০০ জনের অযু করার ব্যবস্থা ছাড়াও মসজিদের অভ্যন্তরে ইমাম ও মুয়াযযিনদের থাকার জন্য পৃথক কামরা আছে।

## স্থাপত্য
খাসমহল মসজিদ আধুনিক স্থাপত্যরীতিতে তৈরি। দিনে আলো, তাপমাত্রা নিয়ন্ত্রণে বিদ্যুতের ব্যবহার কমাতে ও বাতাসের অবাধ প্রবেশের জন্য সিরামিক ইটের দেয়ালে ফোঁকর রাখা হয়েছে। মসজিদের অভ্যন্তর পরিবেশবান্ধব রাখতে বেশিঘনত্বের পাথরের টুকরো সমন্বয়ে সাদা সিমেন্টের আবরণ দেওয়া হয়েছে। একই সাদা সিমেন্ট জাতীয় সংসদ ভবনে ব্যবহার হয়েছে। সূর্যের আলো সরাসরি প্রবেশের জন্য মসজিদের একমাত্র গম্বুজটি কাচ দিয়ে বানানো, যা বাংলাদেশে প্রথম।

## তথ্যসূত্র

## বহিঃসংযোগ
* 

বিষয়শ্রেণী:২০২৩-এ বাংলাদেশে প্রতিষ্ঠিত
বিষয়শ্রেণী:ভোলা জেলার মসজিদ
বিষয়শ্রেণী:চরফ্যাশন উপজেলা
আফরুজ আমিঘি

**আফরুজ আমিঘি** (জন্ম ১৯৭৪; ফার্সি : افروز عامی) একজন ইরানি বংশোদ্ভূত আমেরিকান ভাস্কর এবং স্থাপন শিল্পী। তাঁর কাজ মার্কিন যুক্তরাষ্ট্র, লন্ডন এবং মধ্যপ্রাচ্যে প্রদর্শিত হয়েছে। তিনি নিউ ইয়র্কের ব্রুকলিনে বসবাস করেন।

## প্রাথমিক জীবন
আমিঘি ১৯৭৪ সালে ইরানের তেহরানে একজন ইহুদি আমেরিকান মা এবং একজন জরথুস্ট্রিয়ান ইরানি বাবার ঘরে জন্মগ্রহণ করেন। তিনি নিউ ইয়র্ক শহরে বড় হয়ে ওঠেন। আমিঘি ১৯৯৭ সালে বার্নার্ড কলেজ থেকে রাষ্ট্রবিজ্ঞানে বিএ ডিগ্রি অর্জন করেন; এরপর ২০০৭ সালে তিনি নিউ ইয়র্ক বিশ্ববিদ্যালয় থেকে এমএফএ ডিগ্রি অর্জন করেন।

## কর্মজীবন
২০০৯ সালে, লন্ডনের ভিক্টোরিয়া এবং অ্যালবার্ট জাদুঘর তাঁকে মধ্যপ্রাচ্যের সমসাময়িক শিল্পের জন্য জামিল পুরস্কার প্রদান করে। ২০১১ সালে, তিনি নিউ ইয়র্ক ফাউণ্ডেশন ফর দ্য আর্টস কর্তৃক ভাস্কর্যে ফেলোশিপ লাভ করেন।

২০১৩ সালে, ৫৫তম ভেনিস বিয়েনালে তাঁর কাজ প্রদর্শিত হয়েছিল। আমিঘির শিল্পকর্ম মেট্রোপলিটন মিউজিয়াম অফ আর্ট, হিউস্টন মিউজিয়াম অফ ফাইন আর্ট, ভিক্টোরিয়া অ্যাণ্ড অ্যালবার্ট মিউজিয়াম, নিউয়ার্ক মিউজিয়াম অফ আর্ট ও দেবী ফাউণ্ডেশন এবং অন্যান্যদের সংগ্রহে রয়েছে। ২০১৭ সালে, লন্ডনের সোফিয়া কনটেম্পোরারি গ্যালারিতে আমিঘির নারীবাদী ভাস্কর্যের একটি সিরিজ উপস্থাপন করা হয়েছিল। ২০১৮ সালে, ন্যাশভিলের ফ্রিস্ট আর্ট মিউজিয়াম তাঁর প্রথম একক জাদুঘর প্রদর্শনী উপস্থাপন করে।

তিনি মানোয়ার হাওয়াই বিশ্ববিদ্যালয়ের শিল্প ও শিল্প ইতিহাস বিভাগের ইন্টারসেকশন প্রোগ্রামের সাথে অংশীদারিত্বে *শিল্পী আবাসিক* হিসেবে কাজ করেছিলেন। &#x5B;  কখন?  &#x5D; 

## আরও দেখুন

* ইরানি নারী শিল্পীদের তালিকা

## তথ্যসূত্র

বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বার্নার্ড কলেজের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে ইরানি অভিবাসী
বিষয়শ্রেণী:ইরানি ভাস্কর
বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
মোস্তফা খামেনেয়ী

**মোস্তফা হোসেইনি খামেনেয়ী** (; জন্ম  ১৯৬৫) হলেন একজন ইরানি শিয়া ধর্মগুরু এবং ইরানের সাবেক রাষ্ট্রপতি ও সর্বোচ্চ নেতা আলী খামেনেয়ীর জ্যেষ্ঠ পুত্র।

তিনি "হুজ্জাতুল ইসলাম বা আয়াতুল্লাহ সৈয়দ মোস্তফা খামেনেয়ী" নামেও পরিচিত; তিনি আজিজুল্লাহ খোশওয়াক্তের () জামাতা। এছাড়াও তিনি মোজতবা, মাসউদ (মহসেন) এবং ময়সম খামেনেয়ীর জ্যেষ্ঠ ভ্রাতা।

মোস্তফা খামেনেয়ী, যিনি ইরান-ইরাক যুদ্ধে অংশগ্রহণ করেছিলেন, বর্তমানে কোমের বাসিন্দা। ইরানের সর্বোচ্চ নেতার কার্যালয়ের সেমিনারি যোগাযোগ বিষয়ক সহকারী আহমদ মারভির মতে:

## প্রারম্ভিক জীবন
[থাম্ব|খামেনেয়ী (একেবারে বামে) তার তিন ভাইয়ের সাথে; বাম থেকে ডানে: [মোজতবা খামেনি|মোজতবা, মাসউদ এবং মেয়সাম]]
মোস্তফা হোসেইনি খামেনেয়ী ১৯৬৫ সালে মাশহাদে আলি খামেনেয়ী এবং মানসুরেহ খোজাস্তে বাগেরজাদেহর জ্যেষ্ঠ সন্তান হিসেবে জন্মগ্রহণ করেন। তার ছোট তিন ভাই হলেন মোজতবা, মাসউদ ও মেয়সাম এবং দুই ছোট বোন হলেন বোশরা ও হোদা। তার দাদা জাওয়াদ খামেনেয়ী ছিলেন একজন দরিদ্র ও স্বল্প আয়ের কিন্তু অত্যন্ত শ্রদ্ধেয় শিয়া ধর্মগুরু ও পণ্ডিত।

থাম্ব|২০১৬ সালের মে মাসে খামেনেয়ী (বামে) তার ছোট ভাই মোজতবার (ডানে) সাথে

খামেনেয়ী আজারবাইজানীয় এবং পারস্য বংশোদ্ভূত। তার আজারবাইজানীয় বংশমূল পূর্ব আজারবাইজানের একটি ছোট শহর খামেনাহ থেকে এসেছে, যেখান থেকে তার বংশপদবিটি উদ্ভূত হয়েছে। এছাড়াও তার দূরসম্পর্কের আদি নিবাস তাফরাশে। তার পরিবার তাদের বংশধারাকে আলির পুত্র, প্রথম শিয়া ইমাম এবং নবী মুহাম্মদের দৌহিত্র হুসাইন ইবনে আলির সাথে যুক্ত করে। একারণেই খামেনেয়ীর মধ্যনাম হোসেইনি  (আরবি বানানে হুসাইনি; যার অর্থ "হোসেইনির বংশধর")। খামেনেয়ী আজিজুল্লাহ খোশভাঘতের এক কন্যাকে বিয়ে করেছেন।

## তথ্যসূত্র

বিষয়শ্রেণী:১৯৬০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানের রাষ্ট্রপতির সন্তান
মাসউদ খামেনেয়ী

**মাসউদ হোসেইনি খামেনেয়ী** (; জন্ম ১৯৭৪), যিনি **মহসেন খামেনেয়ী** () নামেও পরিচিত, হলেন একজন ইরানি দ্বাদশী শিয়া ধর্মগুরু। তিনি ইরানের সাবেক সর্বোচ্চ নেতা আলী খামেনেয়ীর তৃতীয় পুত্র এবং মোস্তফা, মোজতবা ও ময়সম খামেনেয়ীর ভাই।

খামেনেয়ী কোমের মাদ্রাসায় অধ্যয়ন এবং শিক্ষকতা করছেন; এবং তিনি কোমের মাদ্রাসা শিক্ষক সমাজের (ফার্সি: ) একজন সদস্য।
সৈয়দ খামেনেইয়ের কোনো সরকারি/বেসরকারি বা আনুষ্ঠানিক পদ নেই; তদুপরি, তার পিতা (আলী খামেনেয়ী) তার পুত্র(দের) সরকারি বা অনুরূপ পদ গ্রহণে নিষেধ করেছেন। মেহর নিউজ এজেন্সির মতে, আলীর পুত্রদের মধ্যে খামেনেয়ী তার পিতার স্মৃতিকথা সংগ্রহে এবং সেই সাথে সাবেক সর্বোচ্চ নেতার প্রকাশনা ও সংরক্ষণ সম্পর্কিত কার্যক্রম পরিচালনার ক্ষেত্রে সবচেয়ে বেশি মনোযোগ দিয়ে থাকেন।

## ব্যক্তিগত জীবন
### পরিবার

খামেনেয়ী "হুজ্জাতুল ইসলাম" উপাধিও ধারণ করেন, এবং তিনি সাদিক খারাজির বোনের স্বামী; সেই সূত্রে, তিনি মহসেন খারাজির (বিশেষজ্ঞদের পরিষদে তেহরানের প্রতিনিধি) জামাতা।

খামেনেয়ীর পরিবার ইরানি সৈয়দ পরিবারগুলোর অন্যতম যারা হোসেইনি সৈয়দ বংশোদ্ভূত, এবং "খামেনেয়ী বংশলতিকা" অনুযায়ী তাদের বংশধারা শিয়া ইসলামের চতুর্থ ইমাম, আলী ইবনে হোসেন জয়নুল আবিদীন (ফার্সি/আরবি: علی بن حسین، زین العابدین) ("ইমাম সাজ্জাদ" নামে পরিচিত)-এর সাথে যুক্ত।
### সম্পদ
খামেনেয়ী তার একাধিক পারিবারিক প্রতিষ্ঠান পরিচালনা করেন। জানা যায় যে, ফ্রান্স এবং যুক্তরাজ্যের ব্যাংকগুলোতে তার ৪০০ মিলিয়ন ডলারেরও বেশি অর্থ রয়েছে এবং এর পাশাপাশি ইরানের তেহরানে আরও ১০০ মিলিয়ন ডলার রয়েছে। খামেনেয়ী ইরানে রেনল্ট গাড়ির বিক্রিও নিয়ন্ত্রণ করেন।

## তথ্যসূত্র

বিষয়শ্রেণী:১৯৭৪-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:ইরানের সর্বোচ্চ নেতাদের সন্তান
বিষয়শ্রেণী:ইরানের রাষ্ট্রপতিদের সন্তান
বিষয়শ্রেণী:খামেনেই পরিবার
বিষয়শ্রেণী:ইরানি শিয়া আলেম
বিষয়শ্রেণী:ইরানে আজারবাইজানি ব্যক্তি
স্পিনোসরাস

***স্পিনোসরাস*** (  ;    ) হল বৃহৎ স্পিনোসরিড থেরোপড ডাইনোসরের একটি প্রজাতি যারা প্রায় ১০০ থেকে ৯৪ মিলিয়ন বছর আগে, শেষ ক্রিটেসিয়াস যুগের সেনোম্যানিয়ান পর্যায়ে বর্তমান উত্তর আফ্রিকায় বাস করত। এই প্রজাতিটি প্রথম জানা যায় ১৯১২ সালে আবিষ্কৃত মিশরীয় ধ্বংসাবশেষ থেকে এবং ১৯১৫ সালে জার্মান জীবাশ্মবিদ আর্নস্ট স্ট্রোমার দ্বারা বর্ণনা করা হয়। দ্বিতীয় বিশ্বযুদ্ধে মূল ধ্বংসাবশেষ ধ্বংস হয়ে যায়, কিন্তু একবিংশ শতাব্দীর গোড়ার দিকে অতিরিক্ত উপাদান প্রকাশিত হয়। বৈজ্ঞানিক সাহিত্যে উল্লিখিত জীবাশ্মগুলিতে এক বা দুটি প্রজাতির প্রতিনিধিত্ব করা হয়েছে কিনা তা স্পষ্ট নয়। ***S. aegyptiacus*** ধরণের প্রজাতিটি মূলত মিশরের বাহারিয়া গঠন এবং মরক্কোর কেম কেম স্তর থেকে জানা যায়। অন্য প্রজাতি, *S. mirabilis*, নাইজারের ফারাক গঠন থেকে জানা যায়। যদিও কেম কেম পৃষ্ঠ থেকে আরেকটি সম্ভাব্য প্রজাতি, ***S. maroccanus***, উদ্ধার করা হয়েছে, এই সন্দেহজনক প্রজাতিটি সম্ভবত *S. aegyptiacus* এর একটি ছোট প্রতিশব্দ। অন্যান্য সম্ভাব্য জুনিয়র প্রতিশব্দের মধ্যে রয়েছে কেম কেম বেড থেকে *সিগিলমাসাসরাস* এবং ব্রাজিলের আলক্যান্টারা গঠন থেকে *অক্সালিয়া*, যদিও অন্যান্য গবেষকরা উভয় জেনারকে স্বতন্ত্র ট্যাক্সা বলে প্রস্তাব করেছেন।

*স্পিনোসরাস* হল বৃহত্তম পরিচিত স্থলজ মাংসাশী প্রাণীদের মধ্যে একটি; *স্পিনোসরাস* এর সাথে তুলনীয় অন্যান্য বৃহৎ মাংসাশী প্রাণীর মধ্যে রয়েছে *[[টাইরানোসরাস]]*, *গিগানোটোসরাস* এবং সমসাময়িক *কার্চারোডোন্টোসরাস এর* মতো থেরোপড। ২০২২ সালের একটি গবেষণায় দেখা গেছে যে *এস. এজিপ্টিয়াকাস*  পৌঁছেছিল দৈর্ঘ্যে এবং শরীরের ভর ছিল  । *স্পিনোসরাসের* খুলি ছিল লম্বা, নিচু এবং সরু, আধুনিক কুমিরের মতো, এবং এতে সোজা শঙ্কু আকৃতির দাঁত ছিল যার মধ্যে খুব কম বা কোনও দাগ ছিল না। এর তিন আঙুল বিশিষ্ট হাত বিশিষ্ট বৃহৎ, শক্তিশালী অগ্রভাগ থাকত, প্রথম অঙ্কে একটি বর্ধিত নখর থাকত। *স্পিনোসরাসের* স্বতন্ত্র স্নায়ুকোষ, যা কশেরুকার দীর্ঘ সম্প্রসারণ ছিল, কমপক্ষে  তে বৃদ্ধি পেয়েছে। লম্বা ছিল এবং সম্ভবত তাদের ত্বক সংযুক্ত ছিল, যা পালের মতো কাঠামো তৈরি করেছিল। *স্পিনোসরাসের* নিতম্বের হাড় ছোট হয়ে গিয়েছিল এবং পা দুটো শরীরের অনুপাতে খুব ছোট ছিল। এর লম্বা এবং সরু লেজটি লম্বা, পাতলা স্নায়ু কাঁটা এবং লম্বা শেভ্রন দ্বারা গভীর ছিল, যা একটি প্যাডেলের মতো কাঠামো তৈরি করেছিল।

*স্পিনোসরাস* জলজ এবং স্থলজ উভয় ধরণের শিকার খেয়েছে বলে জানা যায়। প্রমাণ থেকে জানা যায় যে এটি আধা-জলজ ছিল, যদিও এর সাঁতারের ক্ষমতা কতটা তা নিয়ে তীব্র বিতর্ক রয়েছে। *স্পিনোসরাসের*  হাড়ের হাড়ের ঘনত্ব বেশি ছিল, যা আরও ভালো উচ্ছ্বাস নিয়ন্ত্রণের সুযোগ করে দেয়। পৃষ্ঠীয় পালের জন্য একাধিক ফাংশন সামনে রাখা হয়েছে, যার মধ্যে রয়েছে তাপ নিয়ন্ত্রণ এবং প্রদর্শন ; হয় প্রতিদ্বন্দ্বীদের ভয় দেখানোর জন্য অথবা সঙ্গীদের আকর্ষণ করার জন্য। এটি আকারে বড়।

**নতুন প্রজাতি** 

গবেষকরা সম্প্রতি 'স্পিনোসরাস মিরাবিলিস' (Spinosaurus mirabilis) নামের একটি নতুন প্রজাতি শনাক্ত করেছেন, যা সাহারা মরুভূমি অঞ্চলে পাওয়া গিয়েছে এবং একে "নরকের বক" (Hell Heron) হিসেবেও অভিহিত করা হচ্ছে ।
দেবল অবরোধ (৭১২)

**দেবল অবরোধ** ছিল ৭১২ খ্রিস্টাব্দের শরৎকালে উমাইয়া বাহিনী কর্তৃক সিন্ধুর রাজ্যের রাজা দাহিরের বাহিনীর উপর আরোপিত একটি সামরিক অবরোধ। এতে মুহাম্মাদ বিন কাসিমের নেতৃত্বে উমাইয়া বাহিনী রাজা দাহিরের শাসিত সিন্ধুর ব্রাহ্মণ রাজবংশের অধীন্থ শহর দেবল অবরোধ করে। ইরাকের তৎকালীন গভর্নর হাজ্জাজ বিন ইউসুফের নির্দেশে উমাইয়ারা চাচ অনুগতদের পরাজিত করে এটি দখল করে।   

## পটভূমি
যদিও আরব ও তৎকালীন সিন্ধু রাজ্যের মধ্যে সরাসরি কোনো সংযোগ ছিল না, তবে আরব সাগরে জলদস্যুতার ইস্যুতে উমাইয়া খিলাফত ও সিন্ধুর মধ্যে সম্পর্কে খারাপ হতে শুরু করে। উমাইয়ারা সিন্ধুর রাজা দাহিরকে আরব সাগরে জলদস্যুতা দমনে করার শর্তে সুরক্ষা ও সার্বভৌম শাসনের প্রস্তাব দেয়। এছাড়াও রাজা দাহির সিন্ধু থেকে আরব বিদ্রোহী, *[[মেদ জনগোষ্ঠী|মেদ]]* ও অন্যান্যদের উমাইয়াদের কাছে ফিরিয়ে দিতে অস্বীকার করে। কারণ মেদরা কচ্ছ, দেবল ও কাঠিয়াবাড়ের ঘাঁটি থেকে শ্রীলঙ্কা থেকে আরবে ভ্রমণকারী মুসলিম মহিলাদের অপহরণ করে। এভাবে সিন্ধু রাজা দাহিরের বিরুদ্ধে উমাইয়ারা যুদ্ধে জড়িয়ে পড়ে।  হাজ্জাজ প্রায় ৬,০০০ সিরীয় অশ্বারোহী সৈন্য,  ইরাক থেকে আসা একদল মাওয়ালি যোদ্ধা, ৬ হাজার উষ্টারোহী সৈন্য ও ৩ হাজার উটে সজ্জিত করে তাঁর ভাতিজা মুহাম্মাদ বিন কাসিমকে দেবল অভিমুখে প্রেরণ করেন।   

## যুদ্ধ
৭১১ সালে মুহাম্মাদ বিন কাসিম নিজের বাহিনী নিয়ে দেবল অভিমুখে অগ্রসর হন। তখন তাঁর বাহিনীতে ৬,০০০ সিরীয় অশ্বারোহী সৈন্য এবং ৩,০০০ উষ্টারোহী সৈনিক ছিল। এর পাশাপাশি বাহিনীতে উল্লেখযোগ্য সংখ্যক আরব সৈনিকও ছিল। সে সময় দেবল নগরীর প্রতিরক্ষার দায়িত্বে ছিলেন সিন্ধুর শাসক রাজা দাহিরের এক ভাতিজা। তাঁর নেতৃত্বাধীন বাহিনীতে ছিল প্রায় ৪,০০০ রাজপুত যোদ্ধা এবং ৩,০০০ ব্রাহ্মণ সৈন্য।

দেবলে পৌঁছে উমাইয়া বাহিনী নগরীর প্রাচীরের বাইরে এসে শিবির স্থাপন করে এবং সরাসরি আক্রমণ শুরু না করে বাইরের সাত দিন অপেক্ষা করে। তারা ইরাকের তৎকালীন গভর্নর হাজ্জাজ বিন ইউসুফের অনুমতির প্রতীক্ষায় ছিল। হাজ্জাজ তখন উমাইয়া খিলাফতের একজন প্রভাবশালী প্রশাসক ছিলেন এবং তিনি নিজেই সিন্ধু অভিযানের প্রধান তত্ত্বাবধায়ক ছিলেন। তাই তাঁর নির্দেশ ছাড়া মুহাম্মাদ বিন কাসিম বড় ধরনের সামরিক পদক্ষেপ নিতে চাননি। সাত দিন পর অবশেষে হাজ্জাজ বিন ইউসুফের চিঠি দেবল এসে পৌঁছায়, যেখানে তাদের আক্রমণের অনুমতি প্রদান করা হয়। নির্দেশ পাওয়ার পর উমাইয়া সেনাবাহিনী দেবলের প্রাচীর বেয়ে উপরে উঠে শহরের ভিতরে প্রবেশ করে। তীব্র চাপের মুখে শহরের প্রতিরক্ষা ভেঙে পড়ে এবং শেষ পর্যন্ত দেবলের অধিবাসীরা আত্মসমর্পণ করতে বাধ্য হয়।

দেবল দূর্গ দখলের পর মুহাম্মাদ বিন কাসিম পারস্য থেকে আগত অতিরিক্ত ২,০০০ অশ্বারোহী সৈন্যের সঙ্গে তাঁর মূল বাহিনীকে একত্র করেন। ফলে তাঁর বাহিনীর মোট শক্তি দাঁড়ায় প্রায় ২০,০০০ জনে। এরপর তিনি অরোরের অগ্রসর হন, যেখানে সিন্ধুর ব্রাহ্মণ রাজবংশীয় শাসক রাজা দাহির তাঁর বিরুদ্ধে প্রতিরোধ গড়ে তোলেন। তবে শেষ পর্যন্ত মুসলিমরা এটিও বিজয় করে।

## তথ্যসূত্র

বিষয়শ্রেণী:উমাইয়া খিলাফত জড়িত লড়াই
বিষয়শ্রেণী:৭১২-এ প্রতিষ্ঠিত
দুর্বালি সুলতান টেক্কে

**দুরবালি সুলতান টেক্কে** () ছিলো একটি আলেভি *[[খানকাহ|টেক্কে]]*। এটি **আসপ্রোগেইয়ার টেক্কে** নামেও পরিচিত (মাঝে-মধ্যে একে **ইরেনি টেক্কে** বলেও ডাকা হয়) এটি ১৪৯২ সালে প্রতিষ্ঠিত হয়। এটি আনো আসপ্রোগেইয়া গ্রামে অবস্থিত ছিল, যা বর্তমানে এটি গ্রিসের থেসালির ফারসালা পৌরসভার অন্তর্ভুক্ত। এখানে ইমাম আলী ও হাজি বেকতাশ ওয়ালীর চিত্র রয়েছে।

## ইতিহাস

প্রচলিত কাহিনি অনুযায়ী এর প্রতিষ্ঠাতা ছিলেন আলেভি দরবেশ দুরবালি। তিনি মধ্য আনাতোলিয়ার কোনিয়া অঞ্চল থেকে আগত। উসমানীয় শাসনামলে আসপ্রোগেইয়ার নাম ছিল ইরেনি। ধারণা করা হয়, তিনি  সালে সেখানে পৌঁছান। সামরিক সেবার পুরস্কার হিসেবে স্থানীয় উসমানীয় কর্তৃপক্ষ তাঁকে একটি টেক্কে নির্মাণের অনুমতি দেয়। তিনি থেসালি অঞ্চলে শান্তি প্রতিষ্ঠা ও ইসলামীকরণ কার্যেও ভূমিকা রেখেছিলেন।

অনেক টেক্কের মতো এটিও নির্মিত হয়েছিল দশম শতাব্দীর একটি বাইজান্টাইন সেন্ট জর্জ মঠের ধ্বংসাবশেষের ওপর। টেক্কের দেয়ালে সেন্ট জর্জের একটি ফ্রেস্কোচিত্র আজও টিকে আছে। সুফিরাও তাঁকে শ্রদ্ধা করতেন।

কিছু আধুনিক গবেষক মনে করেন, দুরবালি সুলতান হয়তো কিংবদন্তি চরিত্র। তাঁদের মতে, ‘দুরবালি টেক্কে’ নামটি এসেছে ‘তুরবে’ শব্দের বিকৃত রূপ থেকে। অর্থ দাঁড়ায় ‘সমাধির টেক্কে’। স্থাপত্য বৈশিষ্ট্য ও সমাধিফলকের তারিখ বিশ্লেষণ করে অনেকে মনে করেন, টেক্কেটি অষ্টাদশ শতাব্দীর দ্বিতীয়ার্ধে প্রতিষ্ঠিত।

টেক্কে দ্রুতই ধনী ও প্রভাবশালী হয়ে ওঠে। তাদের অধীনে প্রায় ৩২,০০০ স্ট্রেম্মা জমি ছিল। এর মধ্যে ইরেনি ও আরদুয়ান অঞ্চলের জমিও অন্তর্ভুক্ত ছিল। প্রায় ১৭৭০ সালের দিকে এটি মেভলেভি তরিকার অধীনে আসে।

১৮৮১ সালে থেসালির গ্রিসে অন্তর্ভুক্তির পরও টেক্কের কার্যক্রম বন্ধ হয়নি।  সালে এখানে ৫৫ জন দরবেশ বসবাস করতেন। ১৮৯২ সালে গ্রিক ঔপন্যাসিক আন্দ্রেয়াস কারকাভিৎসাস এখানে আসেন এবং তাঁর অভিজ্ঞতা *এস্তিয়া* পত্রিকায় প্রকাশ করেন।

১৯২৫ সালে মুস্তাফা কামাল তুরস্কে সুফি তরিকা বিলুপ্ত করলে টেক্কেটি আলবেনীয় বেকতাশি তরিকার হাতে যায়। তারা ১৯৭৩ সাল পর্যন্ত এখানে ছিল। তখন শেষ আধ্যাত্মিক নেতা মৃত্যুবরণ করেন।

২০০০ সালে গ্রিসে বসবাসকারী লেসকোভিকের কিছু বেকতাশি মুসলমান টেক্কের সংস্কারকাজ শুরু করেন।

## বিবরণ

টেক্কেটি পার্বত্য অঞ্চলের এক উঁচু প্রান্তে অবস্থিত। সেখান থেকে থেসালিয় সমভূমি সুস্পষ্ট দেখা যায়। নিরাপত্তার জন্য চারদিকে প্রাচীর নির্মিত। প্রাচীরের সঙ্গে টাওয়ার ও দাঁতালো প্রাচীরচূড়া রয়েছে।

প্রবেশমুখে একটি পানির ঝরনা আছে। পুরো কমপ্লেক্স দুটি ভাগে বিভক্ত: দক্ষিণে কবরস্থান, উত্তরে আবাসিক অংশ। আবাসিক এলাকায় ছিল আস্তাবল, রান্নাঘর, ভাণ্ডারঘর, অতিথিশালা এবং আধ্যাত্মিক নেতাদের আনুষ্ঠানিক শুদ্ধিকরণ কক্ষ। অধিকাংশ ভবন আজ ধ্বংসপ্রায়।

কবরস্থানে দুটি তুরবে ও ৩৩টি সমাধি রয়েছে। পশ্চিম দিকের তুরবেটি সবচেয়ে প্রাচীন, যার পরিমাপ ৬×৭×৭.৫ মিটার। নির্মাণে অনিয়মিত পাথরখণ্ড ও ইট ব্যবহৃত হয়েছে। কিছু বাইজান্টাইন নির্মাণাংশও পুনঃব্যবহার করা হয়েছে। পূর্ব তুরবেটি প্রায় একই আকারের। সেখানে তিনটি সমাধি রয়েছে। দুই তুরবের মাঝে আধুনিক সিমেন্ট নির্মিত একটি নিচু কাঠামো আছে, যেখানে আরও দুটি সমাধি রয়েছে।

টেক্কেটিকে সংরক্ষিত ঐতিহ্যবাহী স্থাপনা হিসেবে ঘোষণা করা হয়েছে। এটি এখনো বেকতাশি তরিকার মালিকানায়। তবে বাস্তবিক ব্যবস্থাপনা লারিসা প্রিফেকচারের ভূমি কার্যালয়ের অধীনে। মালিকানা ও রক্ষণাবেক্ষণ নিয়ে আইনি জটিলতা রয়েছে।

## তথ্যসূত্র

বিষয়শ্রেণী:মৌলভি তরিকা
আব্দুল্লাহখান মাদ্রাসা

বিষয়শ্রেণী:১৮৫৫-এ এশিয়ায় প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উজবেক ভাষার লেখা থাকা নিবন্ধ
**আব্দুল্লাহখান মাদ্রাসা** খিভা শহরের একটি অনন্য স্থাপত্য নিদর্শন। এটি ইচান কালা এলাকায় অবস্থিত। একদিকে রয়েছে অল্লোকুলিখান মাদ্রাসা এবং অন্যদিকে কুতলুগমুরাদ ইনাক মাদ্রাসা।

১৮৫৫ সালে তুর্কমেন ইয়াভমুতদের সঙ্গে যুদ্ধে মাত্র ১৭ বছর বয়সে আব্দুল্লাহ খানের মৃত্যু হয়। তিনি ছিলেন খিভার খানের ভাই, অর্থাৎ কুতলুগমুরাদ ইনাকের সহোদর। পুত্রের স্মৃতিকে অমর করে রাখতে তাঁর মা এই মাদ্রাসাটি নির্মাণ করেন। এটি সাদা মসজিদের পশ্চিম দিকে অবস্থিত।

বর্তমানে এটি উজবেকিস্তানের সাংস্কৃতিক ঐতিহ্যবাহী স্থাপনা হিসেবে স্বীকৃত। একই সঙ্গে এটি একটি পর্যটনসেবা ও প্রদর্শনী কেন্দ্র। এখানে খোরেজম প্রকৃতি জাদুঘর অবস্থিত। এই জাদুঘরের প্রদর্শনী প্রথম চালু হয় ১৯৬০ সালে। সর্বশেষ প্রদর্শনী অনুষ্ঠিত হয় ২০১০ সালে।

১৮৫৫ সালে মুহাম্মদ আমিন বাহাদুর খানের মৃত্যু হলে তাঁর পুত্র আব্দুল্লাহ খান খিভা খানাতের শাসক হন।

আব্দুল্লাহ খানের শাসনকাল ছিল সংক্ষিপ্ত। তিনি মাত্র ছয় মাস ক্ষমতায় ছিলেন। এ সময় যাযাবর উপজাতিদের সঙ্গে তীব্র সংঘর্ষ বাঁধে। অবশেষে ১৮৫৫ সালের আগস্টে তিনি নিহত হন।

কামিলজন খুদয়বেরগানভের রচনা “খিভা খানদের বংশতালিকা”-তে আব্দুল্লাহ খান সম্পর্কে লেখা হয়েছে—আব্দুল্লাহ খান ছিলেন স্বল্পভাষী মানুষ। মির আহমদের প্ররোচনায় তিনি কয়েকজন নিরপরাধের রক্তপাত ঘটান। তিনি ছিলেন অস্থির ও অধৈর্য। তবু তিনি ছিলেন সাহসী। বন্ধুত্ব ও ন্যায়কে মূল্য দিতেন। তাঁর কোনো পুত্র ছিল না। একটি কন্যা ছিল। তাকে আব্দুলআজিজের সঙ্গে বিবাহ দেওয়া হয়। তাঁর মৃত্যুর পর তাঁর মা তাঁর নাম স্মরণীয় করে রাখতে একটি মাদ্রাসা নির্মাণ করেন।ভবনটি আয়তাকার। পূর্ব থেকে পশ্চিমে বিস্তৃত কোণাগুলোতে টাওয়ার রয়েছে। দুটি প্রবেশপথ আছে। উত্তর দিকের প্রবেশমুখে রয়েছে অভ্যর্থনা কক্ষ, যাকে মিয়নসারায় বলা হয়।

মাদ্রাসার ভেতরে দক্ষিণ পাশে পুরনো মসজিদের গম্বুজাকৃতি অংশ রয়েছে। শ্রেণিকক্ষের পরিবর্তে তিনটি কক্ষ নির্মিত হয়েছে। চারদিকে একতলা কক্ষ সারিবদ্ধভাবে সাজানো। প্রাঙ্গণটি পরিচ্ছন্ন ও সুশৃঙ্খলভাবে রক্ষিত।

আঙিনা চতুষ্কোণ, যার পরিমাপ ৩১.৫ × ২৮.২৫ মিটার। কোণাগুলো ফুলের তোড়ার নকশায় অলংকৃত, যা একটি মিনারের আকৃতি ধারণ করেছে। প্রশস্ত খিলানযুক্ত বারান্দা দিয়ে প্রবেশ করলে তিন গম্বুজবিশিষ্ট মিয়নসারায়ে পৌঁছানো যায়। সেখান থেকে আঙিনায় প্রবেশ করা হয়। ভেতরের আঙিনার পরিমাপ ১৮.৯ × ১৪.০ মিটার। চারদিকে কুঠুরি ঘেরা। কুঠুরিগুলোর ছাদ বালখি গম্বুজে আবৃত। দক্ষিণ পাশের গম্বুজাকৃতি মসজিদ মিয়ন প্রাসাদের সঙ্গে সংযুক্ত। শ্রেণিকক্ষের পরিমাপ ৪.২৫ × ৪.২৫ মিটার। পশ্চিম দিকের সরু পথ দিয়ে আঙিনায় প্রবেশ করা যায়। বর্তমানে এখানে “প্রকৃতি জাদুঘর” প্রদর্শনী স্থাপিত।

বর্তমানে মাদ্রাসার প্রাঙ্গণে খোরেজম প্রকৃতি জাদুঘরের প্রদর্শনী আয়োজন করা হয়েছে। এর উদ্দেশ্য, আগত পর্যটক ও অতিথিদের খোরেজম মরুদ্যানের সমৃদ্ধ প্রকৃতির সঙ্গে পরিচয় করিয়ে দেওয়া। এখানে অঞ্চলের উদ্ভিদ ও প্রাণিজগৎ, ভূপ্রকৃতি, জলবায়ু ও প্রাকৃতিক বৈশিষ্ট্য তুলে ধরা হয়েছে। খোরেজম মরুদ্যানের প্রকৃতি সত্যিই অনন্য। জাদুঘরের খোরেজম প্রকৃতি বিভাগে সুলতান ভাইস পর্বতমালা, আমুদরিয়া বদ্বীপ, কারাকুম মরুভূমি ও কিজিলকুম মরুভূমি অঞ্চলের প্রাণিজগৎ এবং উপকারী উদ্ভিদসম্পর্কিত বিস্তৃত তথ্য উপস্থাপিত হয়েছে। প্রদর্শনীর ব্যবহারযোগ্য স্থান ১৮০ বর্গমিটার।

## তথ্যসূত্র
জাকারিয়া ইবনে ইদ্রিস কৌমি

**জাকারিয়া ইবনে ইদ্রিস ইবন আব্দুল্লাহ আল আশ'য়ারি আল-কৌমি** ( ;  ) ছিলেন একজন শিয়া  মুহাদ্দিস এবং জাফর ইবনে মুহাম্মাদ আস-সাদিক (ষষ্ঠ শিয়া নেতা ), মুসা ইবনে জাফর আল-কাজিম (সপ্তম শিয়া নেতা) ও আলী ইবনে মুসা আল-রিদার (অষ্টম শিয়া নেতা) অন্যতম সঙ্গী।  তিনি **আবু জারির** নামেই অধিক প্রসিদ্ধ ছিলেন। প্রাচীন শিয়া আলেমদের একটি গোষ্ঠী তাকে ইসলামের বিকাশে প্রভাবশালী ব্যক্তিদের একজন বলে মনে করেন। শায়খ তুসী জাফর ইবনে মুহাম্মাদ আস-সাদিকের প্রায় ৩৩০০ বর্ণনাকারী ও সঙ্গী গণনা করার সময় যাকারিয়া ইবনে ইদ্রিস আল-আশয়ারির নামও উল্লেখ করেছেন। 

## বংশসূত্র
জাকারিয়া ইবনে ইদ্রিস আল-আশয়ারি আল-কুমি ছিলেন "আশয়ারি" পরিবারভুক্ত। তাঁর পিতা ছিলেন "ইদ্রিস ইবনে আবদুল্লাহ", যাকে নাজাশি একজন বিশ্বাসযোগ্য ব্যক্তি হিসেবে উল্লেখ করেছেন এবং তাঁর একটি গ্রন্থের কথাও বলেছেন। জাকারিয়া ইবনে ইদ্রিসের সঠিক জন্মতারিখ পাওয়া যায়নি; সম্ভবত তিনি ৮ম শতাব্দীর প্রথম দিকে জন্মগ্রহণ করেন।

## হাদিসে পাণ্ডিত্য
শেখ তুসি তাঁর বই *রিজাল তুসিতে* জাকারিয়া ইবনে ইদ্রিস আশ'য়ারিকে জাফর ইবনে মুহাম্মাদ আস-সাদিক,  মুসা ইবনে জাফর কাজিম ও আলী ইবন মুসা আল-রিদার (শিয়া ইমাম) একজন সঙ্গী হিসেবে গণ্য করেছেন। ইবনে ইদ্রসি এই শিয়া ইমামদের কাছ থেকে অনেক হাদিস বর্ণনা করেছেন। এছাড়াও, তাঁর সঙ্গে মুসা ইবন জাফরের ফিকহ বিষয়ক চিঠিপত্র আদান প্রদানের বিষয়টিও বর্ণিত আছে। 

মূসা ইবন জাফরের মৃত্যুর পরে এবং ওয়াকিফি সম্প্রদায়ের উত্থানের পর জাকারিয়া ইবন ইদ্রিস আলি ইবন মুসা আল-রিদার কাছে গিয়ে ইমামতের বিষয়টি তদন্ত করেন, যাতে নিশ্চিত হতে পারেন যে, তিনি মাযহাবের (মতবাদ বা ধর্মীয় দৃষ্টিভঙ্গি) প্রধান।

নাজাশি বর্ণনা অনুযায়ী, জাকারিয়া ইবন ইদ্রিসের হাদিস বিষয়ক একটি গ্রন্থও ছিল।

## রচনা
জাকারিয়া ইবনে ইদরিসের প্রভাবশালী ছাত্রদের পাশাপাশি তাঁর রচিত একটি গ্রন্থের কথাও জানা যায়। শেখ তুসি ও আহমদ ইবনে আলি নাজাশি তাঁর নামে মাত্র একটি গ্রন্থের কথা উল্লেখ করেছেন। আগা বোজর্গ তেহরানি তাঁর গ্রন্থ আজ-যারিয়াতে “কিতাবুল হাদিস” শিরোনামে সেটির কথা উল্লেখ করেছেন।

## মৃত্যু
তাঁর মৃত্যুর সঠিক সময় সম্পর্কে নির্দিষ্ট ও নির্ভরযোগ্য তথ্য ইতিহাসে সংরক্ষিত নেই। তবে অধিকাংশ ঐতিহাসিক সূত্র ও জীবনীগ্রন্থ থেকে ধারণা করা হয় যে, তিনি হিজরি দ্বিতীয় শতাব্দীর শেষভাগে ( আনুমানিক ৮২০ খ্রিস্টাব্দে) মৃত্যুবরণ করেন। আরো ধারণা করা হয় যে, তাঁর মৃত্যু ইরানের কোম শহরেই সংঘটিত হয়। তিনি ইরানের কোমের বিখ্যাত শেখান কবরস্থানে সমাহিত আছেন। তাঁর কবরটি তাঁর চাচাতো ভাই জাকারিয়া ইবনে আদমের কবরের পাশেই অবস্থিত। কোম শহরটি শিয়া ইসলামি জ্ঞানচর্চার একটি গুরুত্বপূর্ণ কেন্দ্র হিসেবে সুপরিচিত এবং অনেক বিশিষ্ট আলেম, মুহাদ্দিস ও ধর্মীয় ব্যক্তিত্ব সেখানে সমাধিস্থ হয়েছেন। এ কারণে শেখান কবরস্থান ঐতিহাসিক ও ধর্মীয় দৃষ্টিকোণে বিশেষ গুরুত্ব বহন করে।

কিছু ঐতিহাসিক বর্ণনায় উল্লেখ আছে যে, তাঁর মৃত্যুর পর আলি ইবনে মুসা আর-রিদা তাঁর সম্পর্কে খোঁজখবর নেন এবং তাঁর জন্য দোয়া ও রহমত কামনা করেন।

## আরো দেখুন

* শিয়া ইসলাম
* শিয়া ইসলামের ইতিহাস

## তথ্যসূত্র

বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৮ম শতাব্দীর ইসলামের মুসলিম পণ্ডিত
বিষয়শ্রেণী:শিয়া মুসলিম পণ্ডিত
বিষয়শ্রেণী:৮২০-এ মৃত্যু
পোলভনকোরি মাদ্রাসা

**পোলভোনকোরি মাদ্রাসা** উজবেকিস্তান প্রজাতন্ত্রের খোরাজম অঞ্চলের খিভা শহরে অবস্থিত একটি গুরুত্বপূর্ণ স্থাপত্য নিদর্শন। ১৯০৫ সালে খিভার বিশিষ্ট বণিক পোলভোনকোরির অর্থায়নে এই মাদ্রাসা নির্মিত হয়। বর্তমানে এটি পোলভোনকোরি সড়ক ২৪ নম্বরে "কুমিয়াস্কা" মহল্লায় অবস্থিত।

২০১৯ সালের ৪ অক্টোবর উজবেকিস্তান প্রজাতন্ত্রের মন্ত্রিপরিষদের সিদ্ধান্ত অনুযায়ী পোলভোনকোরি মাদ্রাসাকে জাতীয় স্থাবর বাস্তব সাংস্কৃতিক ঐতিহ্যের তালিকায় অন্তর্ভুক্ত করা হয়। ফলে এটি রাষ্ট্রীয় সুরক্ষা লাভ করে। বর্তমানে এটি খোরাজম অঞ্চলের সাংস্কৃতিক ঐতিহ্য বিভাগের পরিচালন অধিকারের ভিত্তিতে রাষ্ট্রীয় সম্পত্তি হিসেবে ব্যবস্থাপিত হচ্ছে।

## ইতিহাস
পোলভোনকোরি মাদ্রাসা এবং একই নামের মিনারটি ১৯০৫ সালে নির্মিত হয়। এর নেতৃত্বে ছিলেন খিভার সুপরিচিত বণিক পোলভোনকোরি। মাদ্রাসাটি আকারে সঙ্কুচিত হলেও বিশ শতকের শুরুর দিকের নতুন ধাঁচে নির্মিত। অর্থাৎ এতে ইউরোপীয় স্থাপত্যরীতি অনুসরণ করা হয়েছে। মিনারটি নতুন শৈলীতে ছাঁটা শঙ্কু আকৃতিতে উঁচু করে তোলা হয়।

ঐতিহাসিক তথ্য থেকে জানা যায়, বণিক পোলভোনকোরি শুধু মুহাম্মদ রহিম খান দ্বিতীয়ের ঘনিষ্ঠ উপদেষ্টা ছিলেন না, তিনি সক্রিয়ভাবে রুশ সাম্রাজ্য, তুরস্ক এবং অন্যান্য দেশের সঙ্গে বাণিজ্যিক সম্পর্ক গড়ে তুলতেও ভূমিকা রাখেন। মাদ্রাসা নির্মাণের জন্য প্রয়োজনীয় অর্থ তিনি নিজের বাণিজ্য আয় থেকেই ব্যয় করেন।

পোলভোনকোরি মাদ্রাসা সাঈদবিয় ঐতিহাসিক কমপ্লেক্সের নিকটে অবস্থিত। এতে রয়েছে দুই তলা মাদ্রাসা, একটি মিনার এবং একটি মসজিদ।

বর্তমানে মাদ্রাসার প্রাঙ্গণে একটি হোটেল পরিচালিত হচ্ছে। সেখানে রয়েছে বাগান, সাধারণ বিশ্রামকক্ষ, বারান্দা এবং একটি রেস্তোরাঁ।

## স্থাপত্য
পোলভোনকোরি মাদ্রাসা দিশান কালা এলাকার সবচেয়ে জাঁকজমকপূর্ণ স্থাপনা হিসেবে বিবেচিত। এটি দিশান কালার পূর্বাংশে, কারিয়েভ ও পোলভোন কোরি সড়কের সংযোগস্থলে নির্মিত। মাদ্রাসাটিতে পনেরোটিরও বেশি কক্ষ রয়েছে। আছে বিশাল একটি মিনার। রয়েছে শীতকালীন ও গ্রীষ্মকালীন মসজিদ। মূল প্রবেশপথটিই কেবল অলংকৃত। মাদ্রাসার সম্মুখভাগের উপরের অংশ সবুজ টাইলস দিয়ে সজ্জিত। কোণার ছোট টাওয়ারগুলোর গম্বুজও সবুজ রঙে অলংকৃত।

পোলভোনকোরি মাদ্রাসা খিভা শহরের দক্ষিণ-পূর্বাংশে অবস্থিত। এর মূল সম্মুখভাগ উত্তরমুখী এবং কোণাগুলো ফুলের তোড়ার নকশায় সজ্জিত। প্রধান অংশে একটি পাঠকক্ষ ও একটি মসজিদ রয়েছে। মাঝখানে রয়েছে গম্বুজযুক্ত প্রাসাদসদৃশ অংশ। মিয়নসারায় দিয়ে আঙিনায় প্রবেশ করা যায়। আঙিনাটি খিলানযুক্ত কক্ষে ঘেরা। উপরের অংশ নীল “ফিলে” শৈলীতে সজ্জিত। উপরের কিনারা দ্বৈত রেখার খিলান দিয়ে সমাপ্ত এবং কোণার গম্বুজগুলো নীল বর্ণের। মাদ্রাসার সামনে আলাদা একটি মিনার দাঁড়িয়ে আছে। মাদ্রাসাটির অলংকরণ বেল্ট ইট দিয়ে নির্মিত এবং শীর্ষাংশ গম্বুজাকারে সমাপ্ত। মিনারটির উচ্চতা ২১ মিটার।

## তথ্যসূত্র

বিষয়শ্রেণী:১৯০৫-এ এশিয়ায় প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:খিভার মাদ্রাসা
দরবে শেশ আব

**প্রাচীন পারস্যের- দরব-ই শেশ আব** (   , যা রোমান ভাষায় **দারব-এ শেশ আব** নামেও পরিচিত। এটি মূলত **দারব-এ শেশ আব** নামে পরিচিত)  ইরানের খুজেস্তান প্রদেশের আন্দিকা কাউন্টির আবেজদান জেলার কুশক গ্রামীণ জেলার একটি পুরনো গ্রাম। ২০০৬ সালের আদমশুমারি অনুসারে, এই গ্রামের জনসংখ্যা ছিল ৭টি পরিবারে মাত্র ৩৪ জন। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
উবাইদুল্লাহ আনোয়ার

**উবাইদুল্লাহ আনোয়ার** (২ আগস্ট ১৯২৬ – ২৭ এপ্রিল ১৯৮৫) ছিলেন একজন পাকিস্তানি ইসলামি পণ্ডিত, রাজনীতিবিদ এবং জমিয়ত উলামায়ে ইসলাম-এর নায়েবে আমির। 

তিনি লাহোরের 'আঞ্জুমান খুদামুদ্দিন', লাহোরের শেরানওয়ালার 'মাদ্রাসা কাসিম উলুম'-এর সভাপতি এবং 'সাপ্তাহিক খুদামুদ্দিন'-এর পৃষ্ঠপোষক ছিলেন। তিনি আহমেদ আলী লাহোরী-এর পুত্র।

## শিক্ষা
লাহোরে পবিত্র কুরআন মুখস্থ করার পর তিনি প্রাথমিক ও মাধ্যমিক শিক্ষার জন্য ব্রিটিশ ভারতের সাহারানপুরের মাজাহির উলুম-এ ভর্তি হন। সেখানে তিনি আসাদুল্লাহ রামপুরী, আব্দুল রহমান কামিলপুরী এবং জামিল আহমেদ থানভীর কাছে শিক্ষা লাভ করেন। পরবর্তীতে তিনি দারুল উলুম দেওবন্দে যান এবং হুসাইন আহমদ মাদানি, মুহাম্মদ ইব্রাহিম বালিয়াভি, রসূল খান হাজারভি, মুহাম্মদ শফি এবং মুহাম্মদ ইদ্রিস কান্ধলভি-র কাছে পড়াশোনা করেন। তাফসির, হাদিস, ফিকহ এবং ইলমে কালাম সম্পন্ন করার পর তিনি ১৯৪৭ সালে স্নাতক ডিগ্রি লাভ করেন।

তিনি তাঁর পিতা আহমেদ আলী লাহোরী-এর কাছে বায়াত গ্রহণ করেন এবং তাঁর কাছ থেকে খিলাফত লাভ করেন।

## অধ্যাপনা
শিক্ষা সমাপনের পর তিনি করাচির 'মাদ্রাসা মাজাহিরুল উলুম'-এ শিক্ষক হিসেবে নিযুক্ত হন। প্রায় ৬ বছর পর তিনি লাহোরে ফিরে আসেন এবং পাকিস্তানের লাহোরের 'মিসরি শাহ' নামক এলাকায় পাঠদান শুরু করেন। সেখানে তিনি প্রায় ১০ বছর কুরআন শিক্ষা দেন।

## মৃত্যু
তিনি ৭ শাবান ১৪০৫ হিজরিতে (২৭ এপ্রিল ১৯৮৫) মৃত্যুবরণ করেন।

## আরও দেখুন
* দেওবন্দিদের তালিকা

## তথ্যসূত্র

## উৎসসমূহ
* মাওলানা উবাইদুল্লাহ আনোয়ার : ব্যক্তিত্ব এবং সংগ্রাম : Maulānā ̒Ubaidullāh Anvar : Shaḵẖṣiyyat aur jidd o jahd (Personality and Struggle) / আমজাদ আলী শাকির : Amjad ̒Alī Shākir
*২৩৬
তাসমানিয়ান টাইগার (থাইলাসিন)

**থাইলাসিন** (  ; দ্বিপদ নাম ***Thylacinusবা তাসমানিয়ান টাইগার হলো একটি বিলুপ্ত মাংসাশী মার্সুপিয়াল প্রাণী, যা অস্ট্রেলিয়া, তাসমানিয়া এবং নিউ গিনিতে বাস করত। কুকুরের মতো মুখ, বাঘের মতো পিঠের দাগ এবং ক্যাঙ্গারুর মতো লেজবিশিষ্ট এই অদ্ভুত প্রাণীটি ১৯৩৬ সালে সর্বশেষ বন্দী অবস্থায় মারা যায় এবং বিলুপ্ত ঘোষিত হয়। এটি ‘তাসমানিয়ান নেকড়ে’ নামেও পরিচিত ছিল।***। প্রায় ৩,৬০০-৩,২০০ বছর আগে নিউ গিনি এবং অস্ট্রেলিয়ার মূল ভূখণ্ডে থাইলাসিন বিলুপ্ত হয়ে যায়, সম্ভবত ডিঙ্গোর প্রবর্তনের কারণে, যার প্রাচীনতম রেকর্ড প্রায় একই সময়ে, কিন্তু তাসমানিয়ায় কখনও পৌঁছায়নি। ইউরোপীয় বসতি স্থাপনের আগে, তাসমানিয়া দ্বীপে প্রায় ৫,০০০ টি বন্য অবস্থায় রয়ে গিয়েছিল। ঊনবিংশ শতাব্দীর শুরুতে, এগুলি কৃষকদের পশুপালনের জন্য হুমকি হিসেবে বিবেচিত হত এবং দানশীল শিকারের প্রচলন শুরু হয়। কারণ কৃষকরা এটিকে তাদের ভেড়াদের জন্য হুমকি মনে করত।  এর সর্বশেষ পরিচিত প্রজাতিটি ১৯৩৬ সালে তাসমানিয়ার হোবার্ট চিড়িয়াখানায় ছিলো।  যা পরে মারা যায়।  থাইলাসিন জনপ্রিয় সংস্কৃতিতে ব্যাপকভাবে ব্যবহৃত হয় এবং অস্ট্রেলিয়ার একটি সাংস্কৃতিক প্রতীক ।

থাইলাসিন নামটি  অর্থ 'থলি' এবং *-ইন* অর্থ 'সম্পর্কিত' থেকে এসেছে এবং এটি মার্সুপিয়াল থলিকে বোঝায়।  উভয় লিঙ্গেরই একটি থলি ছিল। প্রাণীটির লেজ শক্ত ছিল এবং এটি অস্বাভাবিক পরিমাণে চোয়াল খুলতে পারত। সাম্প্রতিক গবেষণা এবং এর শিকারী আচরণের উপর উপাখ্যানমূলক প্রমাণ থেকে জানা যায় যে থাইলাসিন ছিল একটি একাকী আক্রমণকারী শিকারী যা ছোট থেকে মাঝারি আকারের শিকার শিকারে বিশেষজ্ঞ ছিল। বিবরণ থেকে জানা যায় যে, বন্য পরিবেশে এটি ছোট পাখি এবং স্তন্যপায়ী প্রাণীদের খেত। এটি ছিল *[[তাসমানিয়ার নেকড়ে|থাইলাসিনাস]]* গণ এবং থাইলাসিনিডি পরিবারের একমাত্র সদস্য যা আধুনিক সময় পর্যন্ত টিকে ছিল। এর নিকটতম জীবিত আত্মীয়রা হলেন Dasyuromorphia- এর অন্যান্য সদস্য, যার মধ্যে রয়েছে তাসমানিয়ান শয়তান, যেখান থেকে এটি ৪২-৩৬ মিলিয়ন বছর আগে বিভক্ত হয়েছিল বলে অনুমান করা হয়।

তাসমানিয়ায় নিবিড় শিকারকে সাধারণত এর বিলুপ্তির জন্য দায়ী করা হয়, তবে অন্যান্য অবদানকারী কারণগুলির মধ্যে ছিল রোগ, ডিঙ্গোদের প্রবেশ এবং তাদের সাথে প্রতিযোগিতা, এর আবাসস্থলে মানুষের অনুপ্রবেশ এবং জলবায়ু পরিবর্তন । ২০২২ সালে তাসমানিয়ান জাদুঘর এবং আর্ট গ্যালারিতে সর্বশেষ পরিচিত থাইলাসিনের ধ্বংসাবশেষ আবিষ্কৃত হয়েছিল। বিলুপ্তির পর থেকে অসংখ্য অনুসন্ধান এবং জীবন্ত প্রাণী দেখার খবর পাওয়া গেছে, যার কোনওটিই নিশ্চিত করা হয়নি এবং নিশ্চিত প্রমাণ বিজ্ঞানীরা পাননি। 

তাসমানিয়ার প্রতীক হিসেবে থাইলাসিন ব্যাপকভাবে ব্যবহৃত হয়ে আসছে। তাসমানিয়ার সরকারী প্রতীকে এই প্রাণীটির নাম রয়েছে। ১৯৯৬ সাল থেকে, অস্ট্রেলিয়ায় ৭ সেপ্টেম্বর জাতীয় হুমকিপ্রাপ্ত প্রজাতি দিবস পালিত হয়ে আসছে, যেদিন ১৯৩৬ সালে শেষ পরিচিত থাইলাসিন মারা গিয়েছিল। বিশ্বজুড়ে বিশ্ববিদ্যালয়, জাদুঘর এবং অন্যান্য প্রতিষ্ঠান প্রাণীটি নিয়ে গবেষণা করে। এর সম্পূর্ণ জিনোম সিকোয়েন্স ম্যাপ করা হয়েছে, এবং ক্লোন করে এটিকে আবার জীবিত করার চেষ্টা চলছে।
ফণিবাবু ভাইরাল

**ফণিবাবু ভাইরাল** ২০২৬ সালের একটি বাংলা ভাষার ভারতীয় পারিবারিক হাস্যরসাত্মক নাট্য চলচ্চিত্র। আদিকা প্রোডাকশন্সের ব্যানারে প্রযোজনা করেছেন আদিত্য অশোক। চিত্রনাট্য ও সংলাপ লেখার সাথে পরিচালনা করেছেন রাজু মজুমদার। প্রধান চরিত্র ফণিবাবু হিসেবে অভিনয় করেছেন শুভাশিষ মুখোপাধ্যায়। 
 
## অভিনয়শিল্পী
* ফণিবাবু চরিত্রে শুভাশিষ মুখোপাধ্যায়
* রোশনি ভট্টাচার্য
* তিনকড়ি চরিত্রে খরাজ মুখোপাধ্যায়
* সুকেশ চরিত্রে কাঞ্চন মল্লিক
* লোকেশ চরিত্রে সঞ্জীব মুখোপাধ্যায়
* বিনয় চরিত্রে মনীষ চক্রবর্তী
* রীতা চরিত্রে তমালী দে মজুমদার
* প্রমিলা চরিত্রে অনিন্দিতা ভদ্র
* গীতা চরিত্রে দীপান্বিতা নাথ
* ডাক্তার চরিত্রে অচিন্ত্য দত্ত
* সাঞ্জু চরিত্রে আকাশ
## মুক্তি
চলচ্চিত্রটি ২০২৬ সালের ৬ মার্চ পশ্চিমবঙ্গের প্রেক্ষাগৃহে মুক্তি পায়।
## তথ্যসূত্র

## বহিঃসংযোগ
* 

বিষয়শ্রেণী:২০২৬-এর ভারতীয় চলচ্চিত্র
বিষয়শ্রেণী:২০২৬-এর হাস্যরসাত্মক নাট্য চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
আব্দুল রশিদ সুফি

*শেখ* **আবদেল রশিদ আলী আব্দুল রহমান সুফি** (    ; জন্ম ১ জানুয়ারি ১৯৬২,    ) **আবদেল রশিদ আলি সুফি** নামেও পরিচিত একজন পেশাদার কুরআন তেলাওয়াতকারী যিনি দশটি কুরআন তেলাওয়াতে উচ্চ ডিগ্রি অর্জন করেছেন এবং সোমালিয়ায় একজন প্রাক্তন মুফতি। তার সোমালি ও কাতারি উভয়েরই নাগরিকত্ব রয়েছে।

## জীবন
সুফির জন্ম ১ জানুয়ারী, ১৯৬২ সালে সোমালিয়ায় এবং ১৯৯১ সালে তিনি কাতারে স্থায়ীভাবে বসবাস শুরু করেন। ১৯৮৯ সালে, ধর্মনিরপেক্ষ স্বৈরশাসক সিয়াদ বারের শাসনামলে, ক্যাথলিক ধর্মযাজক সালভাতোর কলম্বোর হত্যার পর তাকে চরমপন্থার অভিযোগে গ্রেপ্তার করা হয়। তার নির্দেশনায় অনেক পণ্ডিত স্নাতক ডিগ্রি অর্জন করেছেন এবং তিনি কুরআন শেখা ও শিক্ষা দেওয়ার জন্য অসংখ্য স্কুল এবং কেন্দ্র প্রতিষ্ঠা করেছেন। এর মধ্যে সর্বশেষটি হল মোগাদিশুতে তার বিখ্যাত মসজিদ, যার নাম শেখ আলী সুফি মসজিদ। তিনি বর্তমানে কাতারের রাজধানী দোহার আনাস ইবনে মালিক মসজিদের ইমাম হিসেবে দায়িত্ব পালন করছেন। তিনি কুরআন তেলাওয়াত প্রতিযোগিতায় একজন স্বীকৃত বিচারক হিসেবেও অংশগ্রহণ করেন। এর মধ্যে কাতারি জিম টিভি কর্তৃক প্রতি বছর অনুষ্ঠিত তেজান আল-নূর প্রতিযোগিতায় বিচারকের ভূমিকা পালন করেন।

## শিক্ষা
তিনি দশ বছর বয়সে কুরআন মুখস্থ সম্পন্ন করেন এবং তারপর হাফস 'আসীমের বর্ণনা অনুসারে, তার পিতা শেখ আলী আব্দুর রহমান সুফির নির্দেশনায় তাজবীদের জ্ঞান অর্জন করেন। পরবর্তীকালে, তিনি শাতিবিয়া পদ্ধতিতে সাতটি কুরআন তেলাওয়াত শিখেছিলেন এবং তিনবারেরও বেশি সময় ধরে তার পিতার শাতিবিয়া ব্যাখ্যা শুনেছিলেন, অবশেষে তা মুখস্থ করেছিলেন।

## মিশর
১৯৮১ সালের অক্টোবরে তিনি উচ্চতর শিক্ষা সম্পন্ন করার জন্য মিশরে যান। সেখানে রিডিং ইনস্টিটিউটে অধ্যয়ন করেন এবং ওই প্রতিষ্ঠান থেকে দশ কিরআতের ওপর উচ্চতর ডিগ্রি অর্জন করেন।

শেখ মুহাম্মদ বিন ইসমাইল আল-হামদানী তাকে ইসলামের নবী মুহাম্মদ (সাঃ) এর সাথে সম্পর্কিত বর্ণনার সাথে দুটি সনদ প্রদান করেন। প্রথম সনদটি শাতিবিয়া এবং দুররা পদ্ধতিতে দশটি কুরআন তেলাওয়াতের উপর এবং দ্বিতীয়টি তাইয়্যিবা পদ্ধতিতে দশটি কুরআন তেলাওয়াতের উপর।

## কাতার
তিনি ১৯৯১ সালে কাতারে আসেন। সেখানে আসার পর থেকে তিনি দোহার সেন্ট্রাল মার্কেট এলাকার আনাস ইবনে মালিক মসজিদে ইমাম ও প্রচারক হিসেবে কাতারের আওকাফ ও ইসলামিক বিষয়ক মন্ত্রণালয়ে কাজ করছেন। তিনি এখন কাতারি নাগরিকত্ব ধারণ করেন।

## ধর্মীয় সভা
তিনি কাতারের বাইরে, বিভিন্ন আরব ও ইউরোপীয় দেশ সহ, বেশ কয়েকটি সভা, ধর্মীয় বক্তৃতা, কুরআন তেলাওয়াতে অংশগ্রহণ করেছেন এবং নামাজের ইমামতি করেছেন।

* ১৪৩৩ হিজরির ২৭শে রমজান রাতে তারাবীহ নামাজের ইমামতিতে অংশগ্রহণ - কুয়েত

## কুরআন তেলাওয়াত

* আসিমের কর্তৃত্বে রিওয়ায়া শুবাহ
* তিলাওয়াতকারী আব্দুল রশিদ সুফি আসিমের সূত্রে হাফস কর্তৃক বর্ণিত কুরআন তেলাওয়াত করেছেন।
* হামজাহ (রহ.)-এর বরাতে খালাফ কর্তৃক বর্ণিত তিলাওয়াত কুরআন - তেলাওয়াতকারী আব্দুল রশিদ সুফী
* আবূ আমর, কারী আবদুর রশিদ সুফির বর্ণনা অনুযায়ী আল-দুরী (বসরী) কর্তৃক বর্ণিত তেলাওয়াতকৃত কুরআন
* আবূ আমর, কারী আবদুর রশিদ সুফির সূত্রে আল-সুসী কর্তৃক বর্ণিত তেলাওয়াতকৃত কুরআন    ।
* [ https://www.nquran.com/ar/categories/540/

* [ https://www.nquran.com/ar/categories/542

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বল্লভপুর হাসপাতাল

**বল্লভপুর হাসপাতাল** বাংলাদেশের মেহেরপুর জেলার বল্লভপুর গ্রামে অবস্থিত একটি মিশনারি হাসপাতাল। হাসপাতালটি ১৮৮৯ সালে মিস অ্যালেন নামক একজন ইংরেজ মিশনারি নার্স ক্লিনিক হিসেবে প্রতিষ্ঠিত করেন।

## অবস্থান
হাসপাতালটি মেহেরপুর জেলার মুজিবনগর উপজেলার বল্লভপুর গ্রামে ভৈরব নদের তীরে অবস্থিত।

## তথ্যসূত্র

### উদ্ধৃতি

### বহিঃসংযোগ

* 
* 

বিষয়শ্রেণী:১৮৮৯ সালে প্রতিষ্ঠিত হাসপাতাল
বিষয়শ্রেণী:মুজিবনগর উপজেলা
বিষয়শ্রেণী:বাংলাদেশের বেসরকারি হাসপাতাল
বিষয়শ্রেণী:১৮৮৯-এ ব্রিটিশ ভারতে প্রতিষ্ঠিত
কেসি রিবেল্ট

**কেসি লিসা রিবেল্ট** (জন্ম: ১৫ জানুয়ারি ১৯৮৮) একজন অস্ট্রেলিয়ান ফুটবল রেফারি যিনি মহিলা এ-লিগে (২০২১ সালের আগে ডাব্লিউ-লিগ) দায়িত্ব পালন করেন এবং একজন আন্তর্জাতিক রেফারি।

রিবেল্ট ১৫ বছর বয়সে রেফারি হিসেবে দায়িত্ব পালন শুরু করেন। তিনি ২০০৮ সালে এ-লিগ মহিলা, যা তখন ডাব্লিউ-লিগ নামে পরিচিত ছিল,  তখনই দায়িত্ব পালন শুরু করেন এবং ২০১৪ সাল থেকে ফিফার তালিকাভুক্ত। ২০২১ সালে ডাব্লিউ-লিগের নাম পরিবর্তন করা হয়।

তিনি ফ্রান্সে অনুষ্ঠিত ২০১৯ ফিফা মহিলা বিশ্বকাপে আম্পায়ারিংয়ের দায়িত্ব পালনের জন্য নির্বাচিত হয়েছিলেন। তিনি গ্রুপ পর্বে একটি ম্যাচে রেফারি ছিলেন।

৯ জানুয়ারি ২০২৩-এ, ফিফা তাকে অস্ট্রেলিয়া এবং নিউজিল্যান্ডে অনুষ্ঠিত ২০২৩ ফিফা মহিলা বিশ্বকাপের জন্য আম্পায়ারিং পুলে নিযুক্ত করে। তিনি গ্রুপ পর্বে দুটি ম্যাচে (প্রতিটি দেশে একটি করে) রেফারি ছিলেন এবং শেষ ১৬ দলের পর্বের একটি ম্যাচে চতুর্থ কর্মকর্তা হিসেবে ছিলেন।

## তথ্যসূত্র

## বহিঃসংযোগ
*ওয়ার্ল্ড ফুটবলে কেসি রিবেল্ট

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:নারী এ-লিগের রেফারি
বিষয়শ্রেণী:এ-লিগের রেফারি
বিষয়শ্রেণী:অস্ট্রেলীয় ফুটবল রেফারি
বিষয়শ্রেণী:নারী ফুটবল রেফারি
বিষয়শ্রেণী:নারী ক্রীড়া কর্মকর্তা
বিষয়শ্রেণী:২০১৯ ফিফা নারী বিশ্বকাপের রেফারি
বিষয়শ্রেণী:২০২৩ ফিফা নারী বিশ্বকাপের রেফারি
রশিদ মাদ্রাসা

**রশিদ মাদ্রাসা** (বা আবদুরাশিদ মাদ্রাসা) হলো একটি দোতলা বিশিষ্ট ঐতিহাসিক শিক্ষাপ্রতিষ্ঠান, যা উজবেকিস্তান-এর বুখারা শহরের ঐতিহাসিক কেন্দ্রে অবস্থিত। এটি বুখারা আমিরাতের আমির মোজাফফর খানের শাসনামলে (১৮৬০–১৮৮৫) আফগানিস্তানের জনৈক ধনাঢ্য চা ব্যবসায়ী আবদুরাশিদের অর্থায়নে নির্মিত হয়। স্থাপনাটি উজবেকিস্তানের জাতীয় স্থাবর সম্পত্তি ও সাংস্কৃতিক ঐতিহ্য তালিকার অন্তর্ভুক্ত।

২০১০ সালের রাষ্ট্রীয় উন্নয়ন কর্মসূচির আওতায় মাদ্রাসাটি সংস্কার ও সংরক্ষণের জন্য বাজেট বরাদ্দ করা হলেও, যথাযথ রক্ষণাবেক্ষণের অভাবে বর্তমানে ভবনটি অত্যন্ত জরাজীর্ণ ও ঝুঁকিপূর্ণ অবস্থায় রয়েছে।

## ইতিহাস
ঊনবিংশ শতাব্দীর দ্বিতীয়ার্ধে, বুখারা আমিরাত-এর তৎকালীন রাজধানী বুখারার মেখতার শাফে (পরবর্তীতে হাউজী রশিদ নামে পরিচিত) এলাকায় এই মাদ্রাসাটি নির্মিত হয়। এটি উজবেক শাসক মুজাফ্ফর খান-এর শাসনামলে (১৮৬০–১৮৮৫) আফগানিস্তানের জনৈক ধনাঢ্য ব্যবসায়ী আবদুরাশিদের (রশিদ) অর্থায়নে নির্মিত হয়েছিল। আবদুরাশিদ ছিলেন সেই সময়ের বুখারার অন্যতম প্রধান চা আমদানিকারক ও পাইকারি ব্যবসায়ী। তিনি মাদ্রাসার সম্মুখে একটি বিশাল মার্বেল পাথরের পুকুরও নির্মাণ করেছিলেন।

সোভিয়েত শাসন প্রতিষ্ঠার পর মাদ্রাসাটিতে সাধারণ শিক্ষা কার্যক্রম স্থায়ীভাবে বন্ধ করে দেওয়া হয়।

২০১০ সালে গৃহীত রাষ্ট্রীয় মহাপরিকল্পনা অনুযায়ী, ২০১৩ সালে মাদ্রাসাটি নিয়ে বিস্তারিত গবেষণা, কাঠামো সংস্কার, পুনরুদ্ধার এবং আধুনিক ব্যবহারের উপযোগী করে তোলার সিদ্ধান্ত নেওয়া হয়। এই প্রকল্পের জন্য ৫০ মিলিয়ন সুম বরাদ্দ করা হলেও, বর্তমানে ভবনটি অত্যন্ত জরাজীর্ণ ও পরিত্যক্ত অবস্থায় রয়েছে।

২০১৯ সালে প্রকাশিত সংশোধিত তালিকা অনুযায়ী, এটি বুখারা শহরের একটি গুরুত্বপূর্ণ স্থাপত্য নিদর্শন হিসেবে উজবেকিস্তান-এর বস্তুগত ও সাংস্কৃতিক ঐতিহ্য-এর স্থাবর সম্পত্তির জাতীয় তালিকায় অন্তর্ভুক্ত হয়েছে। বর্তমানে এটি বুখারার হামিদ অলিমজন এমএফওয়াই-ভুক্ত বাহাউদ্দিন নকশবন্দ সড়কে অবস্থিত।

## স্থাপত্য
মাদ্রাসাটি মূলত পোড়া ইট দিয়ে নির্মিত একটি দ্বি-তল বিশিষ্ট স্থাপত্য, যার অভ্যন্তরে মোট ২৫টি কক্ষ রয়েছে।

## কিংবদন্তি
জনশ্রুতি অনুসারে, ব্যবসায়ী আবদুরাশিদের স্ত্রী ছিলেন অত্যন্ত খামখেয়ালি স্বভাবের। তিনি প্রতিনিয়ত বিবাহিত জীবন এবং নানা বিষয় নিয়ে অভিযোগ করে স্বামীকে অতিষ্ঠ করে তুলতেন। স্ত্রীর এমন আচরণে ক্লান্ত হয়ে আবদুরাশিদ একপর্যায়ে তাঁর স্ত্রীর গয়নাগুলো নিয়ে নেন। পরবর্তীতে সেই গয়না বিক্রির অর্থ দিয়ে তিনি তাঁর নির্মিত মাদ্রাসার সামনে একটি বিশাল মার্বেল পুকুর তৈরি করেন।

## গ্রন্থপঞ্জি
* 

## তথ্যসূত্র

## বহিঃসংযোগ

বিষয়শ্রেণী:বুখারার মাদ্রাসা
বিষয়শ্রেণী:১৯শ শতাব্দীতে সম্পন্ন ভবন ও স্থাপনা
বিষয়শ্রেণী:১৯শ শতাব্দীতে প্রতিষ্ঠিত
তীরন্দাজি বিশ্বকাপ

**তীরন্দাজি বিশ্বকাপ** হল ওয়ার্ল্ড আর্চারি ফেডারেশন কর্তৃক আয়োজিত বার্ষিক তীরন্দাজি প্রতিযোগিতা। এটি একটি বহিরঙ্গন তীরন্দাজি () প্রতিযোগিতা, যেখানে তীরন্দাজরা চারটি দেশে চারটি পর্যায়ে প্রতিযোগিতা করে এবং প্রতিটি বিভাগের সেরা আট তীরন্দাজ (২০১০ সাল থেকে, ২০০৬-০৯ সালের মধ্যে চারজন তীরন্দাজ) আর্চারি ওয়ার্ল্ড কাপ ফাইনালে প্রতিদ্বন্দ্বিতা করার জন্য একটি অতিরিক্ত পর্যায়ে অগ্রসর হয়। ২০০৬ সালে শুরু হওয়া, নিউ ইয়র্কে ২০০৩ সালের বিশ্ব তীরন্দাজ চ্যাম্পিয়নশিপ এবং ২০০৪ গ্রীষ্মকালীন অলিম্পিকের সাফল্যের পর এই প্রতিযোগিতার ধরণটি চালু করা হয়েছিল দর্শকদের কাছে খেলাটিকে আরও জনপ্রিয় এবং আকর্ষণীয় করে তোলার উদ্দেশ্যে, ম্যাচগুলি 'দর্শনীয়' স্থানে অনুষ্ঠিত হয়েছিল এবং ফাইনাল ম্যাচগুলি অনলাইনে সম্প্রচারিত হয়েছিল। এটি খেলাটির প্রতি তার উদ্ভাবনী পদ্ধতির জন্য প্রশংসা পেয়েছে, এর প্রোফাইল এবং নাগাল বৃদ্ধি করেছে।

২০১৩ সাল থেকে, বিশ্বকাপটি ইউরোস্পোর্টে সরাসরি সম্প্রচার করা হচ্ছে।  এটি কিয়া এবং লঙ্গিনসের পৃষ্ঠপোষকতা বহন করে, যা "মনযোগ, ভারসাম্য, নির্ভুলতা এবং দক্ষতার মাধ্যমে ধনুক ও তীর নিপুণতায় দক্ষ পুরুষ ও মহিলা ক্রীড়াবিদদের" জন্য বার্ষিক লঙ্গিনস প্রাইজ অফ প্রিসিশন ফর আর্চারিকে সমর্থন করে।

## আসর

* *খে/হ* = খেলা হয়নি

## বিজয়ীর তালিকা

## পদক তালিকা
*  ফাইনাল পর্ব আয়োজক
*  বাছাইপর্ব আয়োজক 

## পুরস্কার মূল্য
২০২৫-এর জন্য পুরস্কার মূল্য:

## আরও দেখুন
*গ্রীষ্মকালীন অলিম্পিকে তীরন্দাজী

## তথ্যসূত্র

## বহিঃসংযোগ

*
বিষয়শ্রেণী:আন্তর্জাতিক তীরন্দাজী প্রতিযোগিতা
বিষয়শ্রেণী:বিশ্ব চ্যাম্পিয়নশিপ
বিষয়শ্রেণী:২০০৬-এ প্রবর্তিত
বিষয়শ্রেণী:বার্ষিক ক্রীড়া অনুষ্ঠান
বিষয়শ্রেণী:২০০৬-এ প্রতিষ্ঠিত পুনরাবৃত্ত ক্রীড়া ঘটনা
পিয়ের কার্টনার

**পেট্রাস অ্যান্টোনিয়াস লরেন্টিয়াস কার্টনার** (১১ এপ্রিল ১৯৩৫ - ৮ নভেম্বর ২০২২) ছিলেন একজন ওলন্দাজ সঙ্গীতজ্ঞ, সঙ্গীতশিল্পী-গীতরচয়িতা ও রেকর্ড প্রযোজক, যিনি **ভাদের আব্রাহাম** (*ফাদার আব্রাহাম* ) নামে মঞ্চে পরিবেশনা করেছেন। তিনি প্রায় ১৬০০টি গান লিখেছেন। 

## প্রাথমিক জীবন এবং গান লেখা
কার্টনারের জন্ম ১৯৩৫ সালের ১১ এপ্রিল।  তিনি ৮ বছর বয়সে তার গানের কেরিয়ার শুরু করেন, স্থানীয় একটি উৎসবে জয়লাভ করে। তিনি তার পরিবারের সাথে আমস্টারডামে থাকতেন এবং একটি চকলেট কারখানায় কাজ করতেন।

## ব্যক্তিগত জীবন ও মৃত্যু
কার্টনার তার স্ত্রী অ্যানির সাথে ব্রেডায় থাকতেন। তাদের একটি ছেলে ছিল, ওয়াল্টার।

কার্টনার ৮ নভেম্বর ২০২২ তারিখে ৮৭ বছর বয়সে ব্রেডায় অস্থি ক্যান্সারে মারা যান।

## তথ্যসূত্র

## বহিঃসংযোগ

* অফিসিয়াল হোম পেজ 
* 
*  

বিষয়শ্রেণী:১৯৩৫-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:ওলন্দাজ রেকর্ড প্রযোজক
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:ফরাসি ভাষার ওলন্দাজ সঙ্গীতশিল্পী
বিষয়শ্রেণী:জার্মান ভাষার ওলন্দাজ সঙ্গীতশিল্পী
বিষয়শ্রেণী:স্পেনীয় ভাষার ওলন্দাজ সঙ্গীতশিল্পী
বিষয়শ্রেণী:ইংরেজি ভাষার ওলন্দাজ সঙ্গীতশিল্পী
বিষয়শ্রেণী:২০শ শতাব্দীর ওলন্দাজ পুরুষ সুরকার
বিষয়শ্রেণী:২১শ শতাব্দীর ওলন্দাজ পুরুষ সুরকার
বিষয়শ্রেণী:২০শ শতাব্দীর ওলন্দাজ গায়ক
বিষয়শ্রেণী:২১শ শতাব্দীর ওলন্দাজ গায়ক
বিষয়শ্রেণী:২০শ শতাব্দীর ওলন্দাজ সঙ্গীতশিল্পী-গীতরচয়িতা
বিষয়শ্রেণী:২১শ শতাব্দীর ওলন্দাজ সঙ্গীতশিল্পী-গীতরচয়িতা
বিষয়শ্রেণী:ওলন্দাজ গায়ক-গীতরচয়িতা
বিষয়শ্রেণী:ওলন্দাজ পপ সঙ্গীতশিল্পী
বিটা ঘেজেলয়াঘ

**বিটা ঘেজেলয়াঘ** (জন্ম ১৯৬৬) একজন ইতালীয় বংশোদ্ভূত শিল্পী যিনি তেহরান ও লন্ডনে থাকেন এবং কাজ করেন। তাঁর ভাস্কর্য, ফেল্টিং কাজের জন্য সর্বাধিক পরিচিত।

## জীবনী
ঘেজেলয়াঘ ফ্লোরেন্সে জন্মগ্রহণ করেন এবং তেহরানে বড় হয়ে ওঠেন। তিনি প্যারিস-লা ভিলেটের ইকোলে ন্যাশনাল সুপারিউর ডি'আর্কিটেকচারে স্থাপত্যবিদ্যা নিয়ে পড়াশোনা করেন।

১৯৯৪ সালে, তিনি ইরানি ক্যালিগ্রাফারদের সংগঠনের জন্য একটি ভবন সংস্কার প্রকল্পে কাজ করার জন্য তেহরানে যান। তিনি তিনটি ইরানি চলচ্চিত্রের শিল্প পরিচালকও ছিলেন।

২০০৩ সালে, তিনি ঐতিহ্যবাহী ফেল্ট কাপড়ে তৈরি শিল্পকর্মের অধ্যয়ন শুরু করেন। পাঁচ বছর পর তেহরানে তাঁর প্রথম একক প্রদর্শনী অনুষ্ঠিত হয়। এরপর যুক্তরাজ্যে তাঁর একটি ভ্রমণ প্রদর্শনী সহ অন্যান্য একক প্রদর্শনী অনুষ্ঠিত হয়। গেজেলায়াঘ শারজাহ শিল্পকলা জাদুঘর, ভিক্টোরিয়া অ্যাণ্ড অ্যালবার্ট মিউজিয়াম, মাদ্রিদের কাসা আরাব, আইরিস অ্যাণ্ড বি. জেরাল্ড ক্যান্টর সেন্টার ফর ভিজ্যুয়াল আর্টস এবং সান আন্তোনিও মিউজিয়াম অফ আর্ট-এ দলগত প্রদর্শনীতে অংশগ্রহণ করেছেন।

তাঁর কাজ লন্ডনের ব্রিটিশ মিউজিয়াম, দুবাইয়ের ফারজাম ফাউণ্ডেশন এবং নতুন দিল্লির দেবী আর্ট ফাউণ্ডেশনের সংগ্রহে অন্তর্ভুক্ত রয়েছে। 

২০১১ সালে, তিনি সমসাময়িক শিল্পের জন্য জামিল পুরস্কারের সংক্ষিপ্ত তালিকায় অন্তর্ভুক্ত ছিলেন।

তিনি সাংবাদিক ক্রিস্টোফার ডি বেলাইগকে বিবাহ করেছেন।

## তথ্যসূত্র

## বহিঃসংযোগ

* 

বিষয়শ্রেণী:ইরানি ভাস্কর
বিষয়শ্রেণী:২০শ শতাব্দীর ইরানি নারী শিল্পী
বিষয়শ্রেণী:২০ শতকের বয়নশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
মহেশখালী সরকারি মহিলা কলেজ

**মহেশখালী সরকারি মহিলা কলেজ**  বাংলাদেশের কক্সবাজার জেলায় অবস্হিত একটি সরকারি মহিলা কলেজ।    

## বিদ্যালয়ের ইতিহাস
মহেশখালী সরকারি মহিলা কলেজ ২৭ জুন ১৯৯৭ সালে বড় মহেশখালী ইউনিয়নে প্রতিষ্ঠিত হয়। 

## তথ্যসূত্র

## আরো দেখুন
* কক্সবাজার জেলার শিক্ষা প্রতিষ্ঠানের তালিকা

বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
নানিয়ারচর সরকারি কলেজ

**নানিয়ারচর সরকারি কলেজ**  বাংলাদেশের রাঙ্গামাটি জেলায় অবস্হিত একটি সরকারি কলেজ।    

## বিদ্যালয়ের ইতিহাস
নানিয়ারচর সরকারি কলেজ ১৯৯৬ সালের ১৯ নভেম্বর নানিয়ারচর উপজেলায় প্রতিষ্ঠিত হয়। 

## তথ্যসূত্র

## আরো দেখুন
* রাঙ্গামাটি জেলার শিক্ষা প্রতিষ্ঠানের তালিকা

বিষয়শ্রেণী:রাঙ্গামাটি জেলার মহাবিদ্যালয়
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
প্রোমোটার বৌদি

**প্রোমোটার বৌদি** ২০২৬ সালের একটি বাংলা ভাষার ভারতীয় হাস্যরসাত্মক নাট্য চলচ্চিত্র।  
## পটভূমি
একজন দরিদ্র মহিলা প্রোমোটারের গল্প, যিনি তার স্বপ্নের প্রকল্পটি বাস্তবায়নের জন্য একজন প্রভাবশালী পুরুষ প্রোমোটারের বিরুদ্ধে সমস্ত প্রতিকূলতার সাথে লড়াই করেন। একটি হৃদয়স্পর্শী চলচ্চিত্র যেখানে ভালোবাসা, রাগ, হতাশা এবং বিজয়ের কাঁচা আবেগকে ধারণ করা হয়েছে। মধ্যবিত্ত বাঙালি প্রবাসীদের উপর ভিত্তি করে তৈরি, 'প্রমোটার বৌদি' সেই চরিত্রগুলির আদর্শ আকাঙ্ক্ষাকে ধারণ করে যারা তাদের স্বপ্নকে বাস্তবে রূপ দেওয়ার জন্য প্রতিদিন লড়াই করে।

## অভিনয়শিল্পী
* প্রোমোটার বৌদি হিসেবে স্বস্তিকা মুখোপাধ্যায়
* পঞ্চানন পোদ্দার হিসেবে রজতাভ দত্ত
* সত্যম ভট্টাচার্য
* শ্রীমা ভট্টাচার্য
* শুভ্রজিৎ দত্ত
* গম্ভীরা ভট্টাচার্য
## মুক্তি
চলচ্চিত্রটি ২০২৬ সালের ২৭ ফেব্রুয়ারি পশ্চিমবঙ্গের প্রেক্ষাগৃহে মুক্তি পায়। 
## তথ্যসূত্র

## বহিঃসংযোগ
* 

বিষয়শ্রেণী:২০২৬-এর ভারতীয় চলচ্চিত্র
বিষয়শ্রেণী:২০২৬-এর হাস্যরসাত্মক নাট্য চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার হাস্যরসাত্মক নাট্য চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র